Public procurement notice: Contract Award Notice
Published: 2025-12-31
Buyer: ΔΗΜΟΣ ΑΡΡΙΑΝΩΝ
Country: GR
Region: EL513
Contract type: Supplies
Procedure: Open procedure
CPV classification: 09331200: Solar photovoltaic modules | 09332000: Solar installation | 31644000 | 31720000 | 34991000
Estimated value: 832040 EUR
Award criteria: quality

Technical requirements: Αντικείμενο της παρούσας Σύμβασης αποτελεί η προμήθεια, εγκατάσταση, θέση σε λειτουργία και λειτουργία για ένα έτος εξοπλισμού, ο οποίος θα οδηγήσει στην ενεργειακή αναβάθμιση των εγκαταστάσεων του Δήμου Αρριανών, καθώς και η διαχείρισή του. Στο σύνολο των έξι (6) αντλιοστασίων που αφορούν το αντικείμενο παρέμβασης της παρούσας, θα υπάρξουν τρείς (3) διαφορετικοί τύποι εγκαταστάσεων που θα αντιστοιχούν στο εύρος ισχύος των υφιστάμενων αντλιών:
•	Εγκατάσταση 1: αφορά τα αντλιοστάσια με τουλάχιστον δύο (2) αντλίες ισχύος 50-60 kW και έκταση για εγκατάσταση Φ/Β Σταθμού, την οποία θα διαθέσει η Υπηρεσία, διαστάσεων 50μ. x 60μ.
•	Εγκατάσταση 2: αφορά τα αντλιοστάσια με τουλάχιστον δύο (2) αντλίες ισχύος 30-37 kW και έκταση για εγκατάσταση Φ/Β Σταθμού, την οποία θα διαθέσει η Υπηρεσία, διαστάσεων 50μ. x 40μ.
•	Εγκατάσταση 3: Αφορά τα αντλιοστάσια/ γεωτρήσεις με μια (1) αντλία ισχύος 30-37 kW και έκταση για εγκατάσταση Φ/Β Σταθμού, την οποία θα διαθέσει η Υπηρεσία, διαστάσεων 50μ. x 20μ.
Κριτήριο ανάθεσης της Σύμβασης είναι η πλέον συμφέρουσα από οικονομική άποψη προσφορά: βάσει βέλτιστης σχέσης ποιότητας – τιμής.
Σε περίπτωση προσφυγής κατά πράξης της αναθέτουσας αρχής, η προθεσμία για την άσκηση της προδικαστικής προσφυγής είναι:
α) δέκα (10) ημέρες από την κοινοποίηση της προσβαλλόμενης πράξης στον ενδιαφερόμενο οικονομικό φορέα αν η πράξη κοινοποιήθηκε με ηλεκτρονικά μέσα ή,
β) δεκαπέντε (15) ημέρες από την κοινοποίηση της προσβαλλόμενης πράξης στον ενδιαφερόμενο οικονομικό φορέα, αν χρησιμοποιήθηκαν άλλα μέσα επικοινωνίας, ή, 
γ) δέκα (10) ημέρες από την πλήρη, πραγματική ή τεκμαιρόμενη, γνώση της πράξης που βλάπτει τα συμφέροντα του ενδιαφερομένου οικονομικού φορέα.
Η άσκηση προδικαστικής προσφυγής κατά διακήρυξης διαγωνισμού επιτρέπεται μέχρι και δεκαπέντε (15) ημέρες από τη δημοσίευσή της στο ΚΗΜΔΗΣ. Η ως άνω προθεσμία ισχύει και για κάθε τροποποίηση της διακήρυξης διαγωνισμού.
Σε περίπτωση παράλειψης, η προθεσμία για την άσκηση της προδικαστικής προσφυγής είναι δεκαπέντε (15) ημέρες από την επομένη της συντέλεσης της προσβαλλόμενης παράλειψης.
Σκοπός της Διακήρυξης αποτελεί η προμήθεια, εγκατάσταση και θέση σε λειτουργία Συστημάτων Παραγωγής Ηλεκτρικής Ενέργειας με αξιοποίηση της ηλιακής ακτινοβολίας (Φωτοβολταϊκά – Φ/Β Συστήματα) για την μείωση της κατανάλωσης ενεργοβόρων φορτιών του Δήμου Αρριανών.
Πρόκειται για παρεμβάσεις και δράσεις αξιοποίησης συστημάτων Ανανεώσιμων Πηγών Ενέργειας (ΑΠΕ) για τον εκσυγχρονισμό και την ενεργειακή αναβάθμιση των εγκαταστάσεων ύδρευσης, καθώς και την εγκατάσταση σύγχρονων συστημάτων διαχείρισης ενέργειας και συσχετισμού της αναλισκόμενης ενέργειας με ποσοτικά και ποιοτικά στοιχεία λειτουργίας των δικτύων ύδρευσης και αποχέτευσης, εργαλεία τα οποία είναι και ο τελικός διαχειριστικός στόχος της Υπηρεσίας στα πλαίσια της πλήρους εφαρμογής των νέων τεχνολογιών.
Η επιλογή των συστημάτων Φωβολταϊκών Μονάδων Μικροδικτύου στις εγκαταστάσεις των αντλιοστασίων του Δήμου καλύπτει την ανάγκη εγκατάστασης Φ/Β συστημάτων για την εξοικονόμηση ενέργειας μέσω χρήσης ΑΠΕ, χωρίς την ανάγκη σύνδεσης στο Δίκτυο, λειτουργώντας ως εναλλακτική με παρόμοια ενεργειακά οφέλη, μετά την αδυναμία σύνδεσης.
Η περιοχή παρέμβασης της παρούσας αφορά τις υποδομές ύδρευσης στις Δημοτικές Ενότητες Αρριανών, Φιλλύρας, Οργάνης και Κέχρου. Ειδικότερα, οι παρεμβάσεις εκσυγχρονισμού και εξοικονόμησης ενέργειας αφορούν τις κάτωθι υποδομές ύδρευσης, οι οποίες εξυπηρετούν οικισμούς του Δήμου Αρριανών. Το σύστημα Φωτοβολταϊκών Μονάδων Μικροδικτύου θα πρέπει να καλύπτει μέρος της καταναλώσης ενέργειας για τη λειτουργία κάποιων από τις παρακάτω υποδομές, μετά την εφαρμογή των παρεμβάσεων αναβάθμισης και εκσυγχρονισμού.


Winner: MES ΕΝΕΡΓΕΙΑΚΗ ΑΝΩΝΥΜΟΣ ΒΙΟΜΗΧΑΝΙΚΗ ΕΜΠΟΡΙΚΗ ΤΕΧΝΙΚΗ ΕΤΑΙΡΕΙΑ ΟΜΙΛΟΥ ΜΕΣΟΓΕΙΟΣ
Award value: 832040
Number of bids: 1